《壶中天 题莲趺先生芙蓉湖棹歌后》
清代·顾翎

回塘数里，渐秋风剩绿，吹满凉意。潇洒闲园，临岸住、最称幽人意憩。

竹阁来欧，荷亭延鹭，曲槛通流水。相招兰艇，还邀鱼弟同载。

何殊泛宅龟蒙，笔床茶灶，寄赏尘嚣外。从此云波，幽绝处、好听渔歌欸乃。

蓬影遮晴，秋灯碎雨，几度鲈乡醉。湖干烟月，料应染遍吟翠。

作者简介：顾翎（1776—？），字羽素，无锡人。顾敏恒女，泾县知县顾翰姊，杨敏勋室。幼习为诗，兼工长短句，性爱梅颜，所居曰绿梅影楼。作填词图，一时名公才媛应题甚夥。